השיר אלייך
סתיו בחלונות ואור בבית פנימה; וציפייתי כולה שייכת לך,; את הבוששה לבוא ימים ימימה -; מה דבר תאמרי בשקט שהשלך?; מה דבר יגיד לבך, שלא קראני,; מהו אבקש מיד שלא הושטה?; האת זה הגיל אשר עוד לא באני? ; האת תוגתך שעל דרכי פשטה?; רוח, רוח על שמים,; נרדמה ירושלים.; רוח במדבר הומה לו,; נרדמים מי ים המלח,; רוח, רוח, הר צופים...; כל ימי הלכו מבלי לדעת אנה,; כל פזמון בפי - תרועת תאניה,; אל תבכי להם ואל תצאי הגנה,; אל נא תאספים, אחות רחמניה.; לו גם אקראך וקריאתי נואשת,; לעצבון ימי את אל תושיטי יד,; לגאים, אחות, הרוח העיקשת,; הגאים, אחות, לא יוותרו לעד...; רוח, רוח על שמים...; אך בבוא היום בו לא אראך לנצח ; ובחלוניך סתיו לא ישב, ; בכסות עפר את כל עזי המצח, ; בכסות פרחים את כל עזי הלב. ; אז תבואי אלי אל הספסל הגנה ; ותאמרי קראת ואבוא סוף סוף ; כל ימי אחות ישובו אז מאנה ; כל ימי אחות יגיעו אז אל חוף; רוח, רוח על שמים...; 